Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 559

(5)–(8) bekezdésre változik: „(2) Az iskola elsõ–negyedik évfolyamán a helyi tantervbe évfolyamonként legalább heti három, a többi évfolyamán heti átlagban két és fél testnevelési órát be kell építeni. A helyi tantervbe – a nem kötelezõ tanórai foglalkozások idõkeretének terhére – további egy vagy több testnevelési óra is beépíthetõ. A többlet testnevelési órákkal az e törvény 52. §-ának (3) bekezdésében meghatározott tanulói kötelezõ tanórai foglalkozások száma megnövelhetõ, ha az iskolában iskolaotthonos nevelés és oktatás folyik, a helyi tantervbe minden tanítási napra – a délelõtti vagy a délutáni tanítási idõszakra – be kell építeni a testnevelési órát. A többlet testnevelési órákat az elsõ–negyedik évfolyamon – az e törvény 17. §-ának (8) bekezdésében meghatározott feltételeknek megfelelõ – testnevelés végzettséggel és szakképzettséggel rendelkezõ tanár is taníthatja. 1– 4. évfolyam Célok és feladatok Az iskolai testnevelés és sport az iskola egységes nevelõ-oktató munkájának szerves részeként a testkultúra eszközeinek (testgyakorlatok, mozgásos játékok, sportági tevékenységek és az ezekhez kapcsolódó intellektuális ismeretek), valamint a természet egészségfejlesztõ tényezõinek integrált hatásaként hozzájárul ahhoz, hogy a tanulók életigenlõ, az egészséget saját értékrendjükben kiemelt helyen kezelõ személyiséggé váljanak. Ennek feltétele, hogy ismerjék motorikus képességeik szintjét, a motorikus képességek fejlesztésének és/vagy fenntartásának módját, legyen személyes és társas élményük a mozgásos játék, a versengés öröme. A testnevelés és a sport hozzájárul ahhoz, hogy a diákok megbecsülik társaik teljesítményét, motorikusan képzettek, mozgásuk kulturált, felismerik a testnevelés és a sport egészségügyi és prevenciós értékeit. Cél, hogy a rendszeres fizikai aktivitás váljon magatartásuk részévé. Az alsó tagozatos testnevelés a testkultúra elemeibõl nyert értékekbõl olyan testi mûveltséggel (ismeretekkel, jártasságokkal, készségekkel, képességekkel) ruházza fel a kisiskolásokat, amely késõbbi cselekvési biztonságukat, rendszeres fizikai aktivitásukat megalapozza. Ez teszi alkalmassá õket arra, hogy a késõbbiekben képesek lesznek sportági feladatok és mozgásrendszerek eredményes elsajátítására, motorikus képességeik hatékony fejlesztésére. Sajátos módszereivel, elsõsorban mozgásos játékokkal és versengésekkel segíti a zökkenõmentes átmenetet a kötetlenebb óvodai élet és az önálló munkát követelõ iskolai élet között, kötõdést jelentõ élményeket nyújt mozgásvágyuk fenntartásához. Az egészséggel kapcsolatos feladatok: a testi fejlõdés, érés támogatása; a higiéniai szokások kialakítása, erõsítése; az ellenálló képesség, edzettség fejlesztése; a biomechanikailag helyes testtartás kialakítása, automatizálása és fenntartása; megfelelõ felkészítés keringési és légzõrendszeri megbetegedések megelõzésére, a károsodás csökkentése; a prevenció lényegének és a relaxációs eljárásoknak a megismerése, megértése. A mozgáskultúra fejlesztése: az alapvetõ mozgáskészségek megfelelõ szintû kialakítása, fejlesztése; az úszás elsajátítása; a kondicionális és a koordinációs képességeknek az életkorhoz és az egyéni adottságokhoz igazított fejlesztése; sokoldalú mozgástapasztalat és jól alkalmazható mozgáskészség készlet megszerzése; a feladatmegoldáshoz, készségfejlesztéshez és a játékhoz, sporttevékenységhez, azok károsodás nélküli végzéséhez kapcsolódó ismeretek (szabályok, történeti vonatkozások, mechanikai - biomechanikai törvényszerûségek, feladatmegoldó sémák, egészségügyi megfontolások) megszerzése; mozgáskommunikáció. Tanulási, játék- és sportolási élmények nyújtása: elsajátítás, teljesítmény, kollektív siker, a tevékenység öröme. Értékes személyiségvonások fejlesztése: a félelem leküzdése, a szabályok betartása, összpontosítás, céltartás, a nehézségek leküzdése, kudarc tûrése, a természet szeretete, környezetkímélõ magatartás. Fejlesztési követelmények Az egészséges testi fejlõdés segítése A tanulók életkorának megfelelõen fejlõdjön keringési, légzési és mozgatórendszerük. Rendszeresen végezzenek mozgástevékenységet. Aktív és egyre tudatosabb testmozgással elõzzék meg a tartási rendellenességek kialakulását, kerüljék a gerincet károsító helyzeteket és mozgásokat. Alakuljon ki a testtartásért felelõs izmok izomegyensúlyának és a medence középállásának automatizálása. A foglalkoztatás hatására szilárduljon egészségük, váljanak ellenállóvá a megbetegedésekkel szemben. A mozgáskultúra fejlesztése Tudjanak gyorsan, illetve kitartóan futni, igyekezzenek iramukat a távhoz és terephez igazítani, futás közben akadályokat leküzdeni. Sajátítsanak el ugrás-, dobás- (hajítás-, lökés-, vetés-) technikákat, ezzel is gazdagítva alapvetõ készségkészletüket. Sajátítsanak el egyszerû, torna jellegû támasz- és függéshelyzeteket, legyenek képesek egyszerû helyés helyzetváltoztatásokra támaszban és függésben. Jellemezze tevékenységüket a kreativitás a legváltozatosabb feladathelyzetekben. Elemi szintû játékkészség birtokában szívesen vegyenek részt egyszerûsített sportjátékokban. Váljanak vízbiztossá, sajátítsanak el egy úszásnemet. Sajátítsanak el viselkedési mintákat a fenyegetettség elkerülésére. Fejlõdõ tendencia jellemezze kondicionális és koordinációs képességszintjüket, mozgásos cselekvési biztonságukat. Életkoruknak megfelelõen fejlett izomzattal legyenek képesek uralni testtömegüket a különbözõ feladatmegoldások során. Legyenek képesek összerendezetten mozogni. Ismerjék a játékok elemi szabályait. Értsék a feladatmegoldások elemi logikáját. Értékelés Az értékelés, osztályozás összetevõi Tanórán kívüli komponensek – tanórán kívül egyéb sportos tevékenységek (reakciók stb.), – sportági eredmények (igazolt sportolók), – „paraversenyeken” nyújtott teljesítmény (könnyített, gyógytestnevelésen résztvevõk), – tanórán kívüli iskolai testnevelés (iskolai sportkör). Tanórai komponensek – játék-, versenyszabály-, sportszer- és létesítményismeret, – szervezési ismeretek, aktivitás, – taktika (játékban, versengésben), – technikai ismeretek, – egészséges sport- és versenyszellem, – aktivitás az órán (hozzáállás) – effektív teljesítmény, – önmagához viszonyított fejlõdés. A taneszköz igény a testnevelés és sport kerettanterv anyagának feldolgozásához A tantárgy sajátosságaiból adódó elõzetes megfontolások.

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes